### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2019 har vedtaget Magistratens foranstående indstilling af 9. december 2019.

Socialistisk Folkepartis, Enhedslisten de Rød-Grønnes og Alternativets byrådsgrupper kunne tiltræde indstillingen, men de kunne ikke tiltræde mængden af parkeringspladser, der overskrider Aarhus Kommunes parkeringsnorm.

Endelig vedtagelse af forslag til Lokalplan 1107, Kontor, dagligvarebutik og parkeringshus på Godsbanearealerne ved Gorm Laursen og Åge Hermansen.

### Resumé

Lokalplanen gælder for et område på Godsbanearealerne i den vestlige del af [adresse] Området er stort set ubebygget og omfatter et areal på 9.720 m². Lokalplanen giver mulighed for at opføre maksimalt 31.350m² bebyggelse. Udviklingsplanen og Kvalitetsprogrammet for Godsbanearealerne danner ramme om lokalplanen.

[adresse] udbød i 2017 byggeret til kontor- og butiksbebyggelse samt parkeringshus. En kontor- og butiksbebyggelse til Lidl mod Gorm Laursen, et nyt parkeringshus ved Godsbanearealernes grønne kile samt et mindre erhvervsbyggeri mod Gorm Laursen.

Kontor- og butiksbebyggelsen er placeret mod krydset mellem Åge Hermansen, Gorm Laursen og Frede Berg. På hjørnet vil bygningen blive op til 8 etager og den resterende del af huset vil være i 5-6 etager.

[adresse] rummer parkering til de nye bebyggelser i den nordlige ende af Godsbanearealerne og for selve lokalplanområdet. Det opføres, så det trapper ned fra 6 til 4 etager længst mod sydøst og mod Den grønne kile og mod bygningerne, der huser Institut for (X). Terrasserne kan bruges til ophold og aktiviteter.

Forslaget har været offentligt fremlagt i perioden 22.08 2019 til 17.10 2019. Der indkom i alt fire bemærkninger – fra DSB og fra tre privatpersoner. Teknik og Miljø foreslår, at bemærkningerne ikke giver anledning til ændringer i lokalplanen. Der foreslås alene mindre ændringer som følge af en yderligere bearbejdning af projektet under høringsperioden.

### Indstilling

At 1) forslag til lokalplan nr. 1107 vedtages endeligt med de ændringer, der fremgår af indstillingens afsnit 5.

At 2) forslag til miljørapport vedtages endeligt.

At 3) forslag til sammenfattende redegørelse om miljøvurdering vedtages endeligt, som den fremgår i indstillingens afsnit 5.5 og i bilag 5.

At 4) indsigelser besvares, som det fremgår af bilag 4.

### Sagens forløb

05-12-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-12-2019 Magistraten
Fremsendes til [adresse] med bemærkning, at Magistraten i mødet den 9. december 2019 anbefaler, at byrådet tiltræder Magistratsafdelingen for Teknik og Miljøs indstilling af 18. november 2019.
 18-12-2019 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2019 har vedtaget Magistratens foranstående indstilling af 9. december 2019.

Socialistisk Folkepartis, Enhedslisten de Rød-Grønnes og Alternativets byrådsgrupper kunne tiltræde indstillingen, men de kunne ikke tiltræde mængden af parkeringspladser, der overskrider Aarhus Kommunes parkeringsnorm.